Diari Oficial de la Generalitat Valenciana


Sumari del DOGV 8888, del 21-08-2020 (2020/6702)

ACORD de la Mesa número 872/X, de 4 de agost de 2020, pel qual s'aprova la creació, supressió i reclassificació de places de la plantilla de personal de les Corts Valencianes i la modificació de la relació de llocs de treball de les Corts Valencianes.
-----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8888

Data del DOGV
:   21-08-2020

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2020/6702


Data del document
:   04-08-2020

Organisme emissor
:   Corts Valencianes

Tipus de document
:   Acord

Descriptors 

:   * personal

ACORD de la Mesa número 872/X, de 4 de agost de 2020, pel qual s'aprova la creació, supressió i reclassificació de places de la plantilla de personal de les Corts Valencianes i la modificació de la relació de llocs de treball de les Corts Valencianes. [2020/6702]  
Es ret compte a la Mesa de les Corts Valencianes la proposta de creació, supressió i reclassificació de places de la plantilla de personal de les Corts Valencianes i de modificació de la relació de llocs de treball de les Corts Valencianes elevada per la Mesa Negociadora del Personal de les Corts Valencianes, amb relació a la proposta que va ser elaborada per la Secretaria General, en exercici de la competència que li assigna l'article 108.3 del Reglament de les Corts Valencianes en els termes següents:  
- Supressió de la plaça i lloc de treball de director o directora de l'Àrea Administrativa Parlamentària (grup A1; CD: 30; CE: CV2; CED: A1-30-2).  
- Creació d'una plaça i el corresponent lloc de treball de tècnic o tècnica superior d'Auditoria i Comptabilitat (grup A1; CD: 22; CE: CV14; CED: A1-22-14), adscrits a la Intervenció de les Corts Valencianes.  
- Creació d'una plaça i el corresponent lloc de treball de tècnic o tècnica superior de Prevenció de Riscos Laborals (grup A1; CD: 22; CE: CV14; CED: A1-22-14), adscrits al Servei de Contractació, Convenis i Infraestructures.  
- Reclassificació de la plaça i el corresponent lloc de treball d'uixer número 3614, que es troben vacants, en una plaça i lloc de treball de telefonista amb la mateixa classificació, que haurà de reservar-se per a la seua provisió entre persones amb diversitat funcional.  
- Creació d'un lloc de treball de cap del Servei de Recursos Humans i Règim Interior (grup A1; CD: 26; CE: CV3; CED: A1-26-3).  
  
- Reclassificació dels llocs de treball d'uixer número 3603 i 3608 (grup C2; CD: 13; CE: CV20; CED: C2-13-20) que es troben vacants, en dos llocs de treball de coordinador o coordinadora d'uixers/eres (grup C2; CD: 16; CE: CV20; CED: C2-16-20).  
- La proposta que s'ha indicat es complementarà posteriorment amb la proposta de creació en l'exercici 2021 d'un lloc de treball de cap del Servei d'Afers Parlamentaris (grup A1; CD: 26; CE: CV3; CED: A1-26-3) i aquelles altres que, si escau, es puguen estimar procedents per a aquest exercici.  
Les característiques, funcions, requisits per a l'accés i forma de provisió d'aquests llocs de treball es determinen en els documents que s'annexen a aquesta proposta, que en formen part i hauran de tramitar-se i sotmetre's a aprovació juntament amb ella.  
  
I. Normativa aplicable  
la proposta de creació, supressió i reclassificació de places de la plantilla de personal de les Corts Valencianes i de modificació de la relació de llocs de treball de les Corts Valencianes que es formula ha d'atendre el que es disposa per les normes següents:  
- El Reglament de les Corts Valencianes, en els articles 109 i 110, quant a la competència de la Mesa de les Corts Valencianes per a aprovar la relació de llocs de treball i les seues modificacions i la distribució de funcions corresponents a cadascun d'ells, a proposta exclusiva de la Secretaria General.  
- L'Estatut del personal de les Corts Valencianes aprovat, amb rang, valor i força de llei, pel Ple de les Corts Valencianes el dia 16 de juny de 2010 (DOGV 6312, 16 de Juliol de 2010), modificat per acord adoptat el 25 d'octubre de 2018 pel Ple de les Corts Valencianes, (text consolidat publicat en el BOCV número 320, de 15.11.2018), quant a la competència en matèria de personal dels òrgans de les Corts Valencianes, el procediment per a l'aprovació i modificació de la relació de llocs de treball, el contingut mínim d'aquesta, els elements i conceptes de classificació dels llocs de treball, com també les matèries en les quals ha de sentir-se prèviament al Consell de Personal i les que han de ser objecte de negociació prèvia amb les organitzacions sindicals més representatives en la Taula Negociadora del Personal de les Corts Valencianes.  
  
- Els Estatuts de govern i règim interior de les Corts Valencianes que contenen les normes reguladores de la Secretaria General, aprovats per l'Acord número 275/X, de 29 d'octubre de 2019, de la Mesa de les Corts Valencianes (BOC número 40, de 20.11.2019), quant a l'adscripció orgànica dels llocs de treball i la definició de les funcions dels serveis i unitats de l'administració de les Corts Valencianes  
  
- La Llei 10/2010, de 9 de juliol, d'ordenació i gestió de la funció pública valenciana, que és d'aplicació supletòria de l'Estatut del personal de les Corts Valencianes. Així ho estableix la disposició final primera de l'Estatut del personal de les Corts Valencianes, la qual assenyala que «Al personal al servei de Corts Valencianes serà d'aplicació subsidiària el que es disposa en la legislació en matèria de funció pública del personal al servei de la Generalitat Valenciana i la Llei 7/2007, de 12 d'abril, de l'Estatut bàsic de l'empleat públic».  
- El Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut bàsic de l'empleat públic, que és d'aplicació supletòria en virtut del que estableix la disposició final primera de l'Estatut del personal de les Corts Valencianes, la qual assenyala que «Al personal al servei de les Corts Valencianes serà d'aplicació subsidiària el que es disposa en la legislació en matèria de funció pública del personal al servei de la Generalitat Valenciana i la Llei 7/2007, de 12 d'abril, de l'Estatut bàsic de l'empleat públic».  
  
- El Decret 56/2013, de 3 de maig, del Consell, pel qual s'estableixen els criteris generals per a la classificació dels llocs de treball, i el procediment d'elaboració i aprovació de les relacions de llocs de treball de l'administració de la Generalitat (DOGV 7017, 06.05.2013), el qual no és directament aplicable a les Corts Valencianes, però pot prendre's com a referència en aquells aspectes no organitzatius que puguen cobrir l'absència d'una normativa específica aprovada per les Corts Valencianes per a la classificació dels llocs de treball.  
  
- Les normes reguladores de la fiscalització de les despeses que hagen de finançar-se amb càrrec al pressupost de les Corts Valencianes aprovades per la Mesa de les Corts Valencianes d'acord amb la Comissió de Govern Interior en la reunió celebrada el dia 9 de setembre de 2014 (BOCV número 74, de 12.11.2014), específicament la norma tercera. 2. A, 1, relativa als expedients que comporten despeses en matèria de personal i afecten la classificació dels llocs de treball o modificació de les seues característiques.  
En l'actualitat està vigent el text refós de les normes reguladores de la fiscalització de les despeses que hagen de finançar-se amb càrrec al pressupost de les Corts Valencianes, aprovat per la Mesa de les Corts Valencianes, d'acord amb la Comissió de Govern Interior el 8 d'octubre de 2018 (DOGV 8561, 03.06.2019).  
  
Ii. Antecedents de la proposta  
en els dos últims anys, fruit dels treballs desenvolupats per la comissió tècnica paritària constituïda a aquest efecte sota la direcció del lletrat major i integrada per una representació de la cambra i del Consell de Personal de les Corts Valencianes, s'han adoptat, des del major consens possible, els acords següents en matèria de personal:  
- Acord número 1692/IX, de 23 de maig de 2017, adoptat per la Mesa de les Corts Valencianes amb relació al reconeixement del dret a percebre el complement retributiu de carrera de les persones que tinguen o aconseguisquen la condició de funcionaris interins de llarga duració en les Corts Valencianes.  
- Acord número 2298/IX, de 30 de gener de 2018, pel qual es va aprovar la creació, la modificació, la supressió i la reclassificació de les places de la plantilla de personal de les Corts Valencianes proposada per la Secretaria General, com també la modificació de la relació de llocs de treball de les Corts Valencianes i els compromisos calendaritzats que assumien les Corts Valencianes per a la realització de les actuacions que havien de desenvolupar-se i la consecució dels objectius que han d'aconseguir-se en matèria de personal en les Corts Valencianes.  
- Acord número 2633/IX, de 6 de juny de 2018, pel qual es va aprovar l'oferta pública d'ocupació de les Corts Valencianes corresponent a l'exercici 2018.  
- Acord número 2786/IX, de 17 de juliol de 2018, sobre gestió de les convocatòries corresponents a l'oferta pública d'ocupació de les Corts Valencianes 2018 (DOGV número 8347, de 26.07.2018).  
- Acord adoptat el 25 d'octubre de 2018 pel Ple de les Corts Valencianes, on s'aprova la modificació tècnica de l'Estatut del personal de les Corts Valencianes (Text consolidat publicat en el BOCV número 320, de 15.11.2018).  
- Acord número 2.672/IX, de 19 de juny de 2018 (BOC número 287, de 22.06.2018), on s'aproven les bases del curs selectiu de per al procés de promoció directa per conversió de places.  
- Acord de 4 de desembre de 2018, on s'aprova la relació de funcionàries i funcionaris de carrera de les Corts Valencianes que han superat el curs selectiu per a l'accés al grup A1 i A2 mitjançant conversió directa de les places afectades.  
- Acord número 3172/IX, de 12 de febrer de 2019, que va aprovar la reclassificació de les places i llocs de treball afectats pel procés de promoció interna, per conversió directa de places, realitzat i per a donar compliment a allò resolt en l'Acord número 2298/IX, de 30 de gener de 2018, apartat tercer, adoptat per la Mesa de les Corts Valencianes (BOCV número 345, de 20.02.2019).  
- Acord número 3173, de 12 de febrer de 2019, de delegació de la competència de la Mesa en el lletrat major en determinades matèries de personal (BOCV número 344, de 15.02.2019).  
- Acord número 3231 bis/IX, de 5 de març de 2019, d'aprovació de les bases per a cobrir per concurs oposició tres places de tècnic superior d'administració parlamentària (BOC número 353 de 29.03.2019).  
  
- Acord número 3232 bis/IX, de 5 de març de 2019, d'aprovació de les bases per a cobrir per concurs oposició dues places de tècnic mitjà d'administració parlamentària (BOC número 353 de 29.03.2019).  
  
- Acord número 3289/IX, de 13 de maig de 2019, d'aprovació del Pla d'igualtat de gènere de les Corts Valencianes (BOC número 3 de 31.05.2019).  
- Acord número 273/X, de 29 d'octubre de 2019, aprovació del pressupost de les Corts Valencianes de 2020, incloent la consignació precisa per a la creació de places que es condideren necessàries (BOC número 40, de 20.11.2019).  
- Acord número 275/X, de 29 d'octubre de 2019, d'aprovació d'organigrama de la Secretaria General i dels Estatuts de govern i règim interior que contenen les normes reguladores de la Secretaria General (BOC número 40, de 20.11.2019).  
- Acord número 313/X, de 29 d'octubre de 2019, de modificació de l'acord regulador de la carrera professional dels funcionaris i funcionàries de les Corts Valencianes (BOC número 41, de 22.11.2019).  
  
- Acord número 314/X, de 29 d'octubre de 2019, d'aplicació de la disposició addicional tercera de l'EPCV en matèria de permisos i llicències del personal de les Corts Valencianes BOC número 41, de 22.11.2019).  
- Acord número 315/X, de 29 d'octubre de 2019, de modificació puntual del Reglament de selecció de personal interí de les Corts Valencianes (BOC número 39, de 18.11.2019).  
- Acord número 352/X, de 26 de novembre de 2019, d'integració de les actuals àrees, serveis, departaments, unitats i llocs de treball en la nova estructura de la Secretaria General, efectuant l'adscripció dels llocs de treball a aquesta estructura d'òrgans (BOC número 46, de 12 de desembre 2019).  
- Acord número 431/X de 27 de desembre de 2019, que va aprovar iniciar l'expedient per a la modificació de la plantilla de personal i la relació de llocs de treball de les Corts Valencianes.  
- Acord número 433/X, de 27 de desembre de 2019, iniciant expedient per a una convocatòria d'ajudes socials del personal de les Corts Valencianes corresponent a l'exercici 2019.  
- Circular de la Secretaria General de data 7 de febrer de 2020, per a informar el personal amb relació als criteris d'aplicació de les normes per les quals es regula la concessió de gratificacions per serveis extraordinaris fora de la jornada laboral del personal de les Corts Valencianes, en relació amb l'abonament i la percepció del complement d'especial dedicació parlamentària.  
- Instrucció de la Secretaria General de 7 de febrer de 2020, per a la implantació provisional d'un sistema de control documental del compliment de l'horari i la jornada laboral del personal funcionari de carrera, interí i personal laboral de les Corts Valencianes, en virtut de l'acord adoptat per la Mesa de les Corts Valencianes en la reunió del dia 4 de febrer de 2020. S'adjunten a la instrucció els models de fulles de signatures utilitzables per a la implantació provisional d'aquest sistema.  
  
- Acord número 755/X, de 16 de juny de 2020, on s'aprova per unanimitat el protocol d'actuació per a la detecció i prevenció de l'assetjament en qualsevol de les seues manifestacions, que ha sigut elaborat en compliment del que es preveu en el Pla d'igualtat de gènere de les Corts Valencianes. Aquest acord i el protocol aprovat es troben pendents de publicació en el BOCV.  
- Es troben, d'altra banda, en fase de debat en la comissió tècnica paritària de les Corts Valencianes i el Consell de Personal les normes reguladores de la jornada de treball del personal de les Corts Valencianes.  
  
III. Motius de la proposta  
Aquesta proposta es fonamenta en els motius següents:  
  
III. 1. Mesures d'execució de la nova estructura organitzativa de la secretaria general de les Corts Valencianes  
L'adopció dels importants acords número 275/X, de 29 d'octubre de 2019 i número 352/X, de 26 de novembre de 2019 comporta la necessitat d'efectuar canvis en la plantilla de personal de les Corts Valencianes suprimint la plaça de director o directora de l'Àrea Administrativa Parlamentària ?àrea que ha desaparegut en la nova organització de la Secretaria General- i la creació de dos llocs de treball de prefectura de servei ?de dos nous serveis de la Secretaria General, el Servei d'Afers Parlamentaris i el Servei de Recursos Humans i Règim Interior?, mitjançant la modificació de la relació de llocs de treball de les Corts Valencianes.  
  
Cal recordar que una vegada efectuat l'anterior haurà d'abordar-se la modificació de la relació de llocs de treball de les Corts Valencianes per a adequar-la a la nova estructura de la Secretaria General, a les normes de provisió dels llocs de direcció establits en l'Estatut del personal de les Corts Valencianes i les referides normes de la Secretaria General, adaptar les funcions dels llocs de treball a les assignades a les diferents unitats de la Secretaria General i establir els requisits d'accés per concurs a tots els llocs de direcció de servei, departament i secció i als llocs de coordinador o coordinadora, per a poder iniciar els procediments de provisió dels llocs de direcció que es troben vacants o proveïts interinament.  
Avaluades les necessitats dels corresponents serveis, s'ha estimat que és prioritària la creació del lloc de treball de cap del Servei de Recursos Humans i Règim Interior per a culminar l'organització d'aquest nou servei i la incorporació a aquest de la Secció de Règim Interior, de manera que puga exercir, amb tota la dotació de personal prevista, les importants i les complexes funcions que li corresponen en el disseny de la nova Secretaria General. Quedarà, no obstant això, per a l'exercici 2021, la creació del lloc de cap del Servei d'Afers Parlamentaris, en el qual s'ha proveït recentment en situació de millora d'ocupació la direcció de Departament d'Iniciatives Parlamentàries i al qual s'incorporaran dos nous tècnics superiors d'administració parlamentària quan finalitze el procés selectiu que està convocat i en curs.  
  
  
III. 2. Noves funcions i competències assignades a unitats de la secretaria general  
A més de l'anterior, existeixen necessitats i competències assignades a unitats de la Secretaria General que han sorgit com a conseqüència de canvis legislatius o en virtut d'acords adoptats per òrgans de participació per a la gestió de competències sectorials de les Corts Valencianes i existeixen també àmbits de responsabilitat que han d'atendre's degudament i amb la corresponent qualificació del personal funcionari que ha de gestionar-les. Són les següents:  
III. 2. A) Competències assignades a la Intervenció de les Corts Valencianes en virtut de canvis legislatius i acords adoptats per la Mesa de les Corts Valencianes  
Les competències i les funcions de la Intervenció de les Corts Valencianes van ser assignades, en el moment de la creació d'aquesta, mitjançant les normes següents:  
- Les normes sobre règim econòmic i pressupostari de les Corts Valencianes, aprovades, a proposta de la Presidència, per la Mesa de les Corts Valencianes, d'acord amb la Comissió de Govern Interior el 9 de setembre de 2014 (DOGV 7401, 12.11.2014).  
- Les normes reguladores de la fiscalització de les despeses que hagen de finançar-se amb càrrec al pressupost de les Corts Valencianes, aprovades, a proposta de la Presidència, per la Mesa de les Corts Valencianes, d'acord amb la Comissió de Govern Interior el 9 de setembre de 2014 (DOGV 7401, 12.11.2014).  
En l'actualitat està vigent el text refós de les normes reguladores de la fiscalització de les despeses que hagen de finançar-se amb càrrec al pressupost de les Corts Valencianes, aprovat per la Mesa de les Corts Valencianes, d'acord amb la Comissió de Govern Interior el 8 d'octubre de 2018 (DOGV 8561, 03.06.2019).  
- Els Estatuts de govern i règim interior de les Corts Valencianes, que en la modificació aprovada per la Mesa de les Corts Valencianes, d'acord amb la Comissió de Govern Interior, el 13 d'octubre de 2014 (DOGV 7401, 12.11.2014), van culminar la creació i la regulació de la Intervenció de les Corts Valencianes, en exercici d'una competència que corresponia i li correspon exclusivament a les Corts Valencianes, detallant la classificació del corresponent lloc de treball, la seua forma de provisió, els requisits d'accés a aquest, les seues funcions i el seu estatut jurídic i configurant, en fi, sense ingerències de cap altre poder o institució, una unitat de l'administració de les Corts Valencianes que exerceix les seues funcions de control intern d'acord amb els principis de plena autonomia funcional i procediment contradictori.  
  
En l'actualitat, la caracterització de la Intervenció de les Corts Valencianes s'efectua en els Estatuts de govern i règim interior que contenen les normes reguladores de la Secretaria General de les Corts Valencianes (EGRI-CV) i el corresponent organigrama. Aquests van ser aprovats per la Mesa d'acord amb la Comissió de Govern Interior, mitjançant l'Acord número 275/X, de 29 d'octubre de 2019 (BOC número 40, de 20.11.2019).  
Els acords que s'han citat, adoptats per unanimitat per la Mesa i la Comissió de Govern Interior de les Corts Valencianes en les reunions celebrades el dia 9 de setembre i el 13 d'octubre de 2014, van constituir l'inici d'un procés ampli i complex que s'ha projectat també, en diferent mesura, sobre les institucions comissionades de les Corts Valencianes, la Sindicatura de Comptes i el Síndic de Greuges i sobre l'entitat amb personalitat jurídica pròpia i plena capacitat per al compliment de les seues funcions creada i adscrita a les Corts Valencianes per la Llei 11/2016, de 28 de novembre, de la Generalitat, de la Agència de Prevenció i Lluita contra el Frau i la Corrupció de la Comunitat Valenciana.  
  
  
a) Pel que fa a la Sindicatura de Comptes, l'article 31.3 de la Llei 6/1985, d'11 de maig, segons la redacció donada a aquest per la Llei 16/2017, de 10 de novembre, de la Generalitat estableix el següent: «L'examen dels comptes de la Sindicatura correspon a les Corts Valencianes, a les quals es trametran abans del 30 de juny següent al tancament de l'exercici acompanyant a la memòria anual». Amb relació a això, l'article 66.6 ?intitulat «Pressupostos i control»- del vigent Reglament de Règim Interior de la Sindicatura de Comptes, aprovat pel Consell de la Sindicatura el 23 de maig de 2018 conforme al que es disposa en l'article 3.2 i la disposició addicional única de la Llei 6/1985, segons l'expressada modificació introduïda en aquesta llei per la Llei 16/2017, estableix el següent: «6. S'auditaran els comptes anuals de la Sindicatura de Comptes, a l'efecte de la qual es contractaran els serveis corresponents o s'acordarà amb un altre òrgan de control extern autonòmic la seua realització. A més, la Sindicatura trametrà els seus comptes a les Corts Valencianes, d'acord amb el que es preveu en l'article 31.3 de la seua Llei reguladora, i mantindrà a la disposició de les Corts Valencianes la documentació justificativa corresponent».  
Sobre la base de l'anterior, després de sol·licitar diversos Informes i realitzar diverses actuacions, la Mesa de les Corts Valencianes va adoptar l'Acord número 2978/IX, de 13 de novembre de 2018, aprovant el calendari i el pla d'actuació per a l'examen per les Corts Valencianes dels comptes anuals de la Sindicatura de Comptes, amb el detall que es descriu a continuació:  
  
«I. Compte anual de la Sindicatura de Comptes  
- La Sindicatura de Comptes, abans del 30 de juny següent al tancament de l'exercici anterior, en trametrà a les Corts Valencianes el compte anual juntament amb l'informe d'auditoria de legalitat i de revisió d'estats comptables i financers que haja sigut elaborat sobre aquesta en compliment del que es disposa per l'article 66.6 del Reglament de Règim Interior de la Sindicatura de Comptes. Així mateix, a més de l'anterior, es trametrà la relació de tots els pagaments, agrupats per tercers, efectuats per la tresoreria de la Sindicatura de Comptes en l'exercici corresponent i els informes d'objecció que, si escau, haguera formulat el seu òrgan de control intern. Tot això a l'efecte de poder realitzar per les Corts Valencianes l'examen dels comptes anuals de la Sindicatura de Comptes que estableix l'article 31.3 de la Llei 6/1985, d'11 de maig.  
  
- La Mesa de les Corts Valencianes, amb l'assessorament dels serveis tècnics de la Secretaria General, procedirà a l'examen dels comptes tramesos, com també de la documentació que s'adjunta a aquestes, podent sol·licitar a la Sindicatura de Comptes aquella altra documentació que a aquest efecte considere precisa i que conforme al que es disposa per l'article 66.6 de l'expressat Reglament de Règim Interior, ha de mantenir-se a la disposició de les Corts Valencianes.  
- L'informe d'assessorament s'elaborarà pels serveis tècnics de la Secretaria General abans del 31 d'octubre següent i s'elevarà per la Secretaria General a la Mesa de les Corts Valencianes, als efectes que legalment corresponguen i per al seu trasllat a la Sindicatura de Comptes.  
- El calendari d'actuacions previst en els anteriors apartats s'aplicarà respecte del compte anual de la Sindicatura de Comptes corresponent a l'exercici 2019 i els successius.»  
Aquest acord de la Mesa de les Corts Valencianes va ser comunicat a la Sindicatura de Comptes i es troba vigent en la data present. En virtut de l'acord, el compte de la Sindicatura de Comptes corresponent a l'exercici 2019 serà la primera en la qual l'examen que, sobre el citat compte, correspon realitzar a la Mesa de les Corts Valencianes, estarà assistit pels serveis tècnics de la Secretaria General, entre ells fonamentalment la Intervenció de les Corts Valencianes, que elaboraran l'Informe d'assessorament que estableix el citat acord i l'elevaran a la Mesa perquè en tinga coneixement i resolga el que estime procedent.  
  
  
b) Pel que fa al Síndic de Greuges, l'article 34 del Reglament de Règim Interior del Síndic de Greuges, aprovat per la Comissió de Peticions de les Corts Valencianes mitjançant Resolució 126/III, de 21 de setembre de 1993 estableix el següent:  
«1. El pressupost de la institució del Síndic de Greuges constituirà una partida independent en els pressupostos de les Corts Valencianes.  
  
2. El Síndic de Greuges trametrà el projecte de pressupostos de la institució a la Mesa de les Corts Valencianes als efectes oportuns.  
3. El règim de comptabilitat i intervenció que s'aplicarà en la institució serà el de les Corts Valencianes.  
4. El director de l'Àrea Econòmica de les Corts Valencianes exercirà la funció assessora i fiscalitzadora, de conformitat amb la normativa aplicable a les Corts Valencianes.»  
En virtut de la creació de la Intervenció de les Corts Valencianes, les funcions assignades a la direcció de l'Àrea Econòmica, que s'ha suprimit, corresponen a la Intervenció de les Corts Valencianes. Amb relació a això la Junta de Coordinació i Règim Interior del Síndic de Greuges va adoptar un acord per unanimitat el 19 d'abril de 2016 en el qual es declara el següent:  
«Com que la institució del Síndic de Greuges de la Comunitat Valenciana és un Alt Comissionat de les Corts Valencianes, s'entén que no hi ha una altra alternativa diferent a la que estan sotmeses les mateixes Corts Valencianes, per tant es considera que a la institució del Síndic de Greuges de la Comunitat Valenciana li han de ser aplicable les mateixes directrius i regles econòmiques administratives que li són aplicables a les Corts Valencianes, sense perjudici que, donada la seua pròpia naturalesa jurídica, com també les peculiaritats que la caracteritzen, es considere que se li apliquen altres directrius i regles en la citada matèria.» Aquest acord va ser comunicat a les Corts Valencianes mitjançant escrit de data 26 d'abril de 2016 (RE número 23854, de 02.05.2016).  
Amb relació amb aquest, la Mesa de les Corts Valencianes el dia 31 de maig de 2016 va adoptar un acord resolent «que es coordinen les actuacions necessàries amb la Secretaria General del Síndic de Greuges per a fer efectiu l'acord de la Junta de Coordinació i Règim Interior». Sobre la base de l'anterior, després de sol·licitar diversos informes i realitzar diverses actuacions, la Mesa de les Corts Valencianes va adoptar l'Acord número 2978/IX, de 13 de novembre de 2018, on es va aprovar el calendari i pla d'actuació per a l'examen per les Corts Valencianes dels comptes anuals del Síndic de Greuges, amb el detall que es descriu a continuació:  
  
«II. Compte anual del Sindic de Greuges  
- La Intervenció de les Corts Valencianes efectuarà a partir de l'1 de gener de 2019 un control financer permanent (de legalitat i comptable) de l'activitat econòmica del Síndic de Greuges. Aquest control s'exercirà ?tal com disposa l'article 34 del Reglament d'organització i funcionament del Síndic de Greuges- en el marc del que s'estableix en Acord de la Mesa de les Corts Valencianes sobre les normes de fiscalització de les despeses que hagen de finançar-se amb càrrec al pressupost de les Corts Valencianes (BOC número 283, de 07.11.2014) i en l'Acord de la Mesa de les Corts Valencianes sobre les normes sobre règim econòmic i pressupostari de les Corts Valencianes (BOC número 283, de 07.11.2014).  
  
- El control financer es concretarà en l'emissió d'informes trimestrals formulats per la Intervenció de les Corts Valencianes. Aquests informes es traslladaran al Síndic de Greuges per a la seua incorporació en l'expedient pel qual es tramite l'aprovació del compte anual d'aquesta institució.  
- El compte anual de l'exercici 2019 €i els successius- hauran de trametre's a la Mesa de les Corts Valencianes, per al seu examen per l'òrgan rector de la cambra, amb un informe final formulat per la Intervenció de les Corts Valencianes sobre aquesta i l'informe d'auditoria formulat per la Sindicatura de Comptes.  
Finalment, d'acord amb l'anterior, la Mesa de les Corts Valencianes va adoptar l'Acord número 3170/IX, de 12 de febrer de 2019, mitjançant el qual es va aprovar el Pla anual de control financer permanent del Síndic de Greuges corresponent a l'exercici 2019.  
  
c) Finalment, pel que fa a la Agència de Prevenció i Lluita contra el Frau i la Corrupció de la Comunitat Valenciana, L'article 30.6, paràgraf segon de la Llei 11/2016, de 28 de novembre, de la Generalitat que estableix que «La Agència està subjecta a la Intervenció de les Corts Valencianes, en la forma que es determine» (redacció donada a aquest per l'article 107 de la Llei 27/2018, de 27 de desembre, de mesures fiscals, de gestió administrativa i financera i d'organització de la Generalitat).  
  
Aquesta modificació de la Llei 11/2016 es va efectuar mitjançant l'aprovació d'una esmena al Projecte de llei de mesures fiscals, de gestió administrativa i financera i d'organització de la Generalitat, presentada pels grups parlamentaris atenent una petició formulada expressament per la direcció de la pròpia Agència de Prevenció i Lluita contra el Frau i la Corrupció de la Comunitat Valenciana.  
A fi de donar compliment al que es disposa per aquest article, mitjançant l'Acord número 3169/IX, de 12 de febrer de 2019, la Mesa de les Corts Valencianes va aprovar el Pla anual de control financer permanent de l'entitat Agència de Prevenció i Lluita contra el Frau i la Corrupció de la Comunitat Valenciana corresponent a l'exercici 2019, s'hi detallen les actuacions que correspon realitzar a la Intervenció de les Corts Valencianes per a donar compliment i exercir les funcions que li assigna article 30.6, paràgraf segon de la Llei 11/2016, de 28 de novembre, de la Generalitat.  
És notori que la Intervenció de les Corts Valencianes no pot assumir, amb l'actual dotació de llocs de treball (un interventor o interventora i dos oficials de gestió parlamentària) l'exercici de totes les funcions que se li han anat assignant en virtut de les disposicions legislatives i els acords adoptats per la Mesa de les Corts Valencianes que s'ha citat.  
  
És per això que s'ha estimat procedent proposar la creació d'una plaça i el corresponent lloc de treball de tècnic superior especialitzat d'Auditoria i Comptabilitat (grup A1; CD: 22; CE: CV14; CED: A1-22-14), adscrits a la Intervenció de les Corts Valencianes, que puga incrementar la dotació de personal tècnic de qualificació superior de la Intervenció. L'especificitat dels coneixements precisos per a exercir les funcions d'auditoria i comptabilitat en una administració pública com ho és l'administració parlamentària, no es compleixen amb la formació i la qualificació generalista de les places de tècnic o tècnica superior d'administració parlamentària i requereixen la creació d'una plaça d'administració especial com la que es proposa. Les característiques, funcions, requisits per a l'accés i forma de provisió d'aquests llocs de treball es determinen en els documents que s'annexen a la present proposta, que en formen part i hauran de tramitar-se i sotmetre's a aprovació juntament amb ella.  
  
  
III. 2. B) Competències que corresponen a la Secretaria General de les Corts Valencianes en matèria de prevenció de riscos laborals  
La necessitat de creació d'una plaça i lloc de treball amb qualificació tècnica idònia i suficient per a l'atenció de les responsabilitats que pesen sobre la Secretaria General en matèria de prevenció de riscos laborals ja es va apreciar ja en els documents annexos a l'Acord de la Mesa de les Corts Valencianes número 2298/IX, de 30 de gener pel qual es va aprovar la creació, la modificació, la supressió i la reclassificació de les places de la plantilla de personal de les Corts Valencianes proposada per la Secretaria General, com també la modificació de la relació de llocs de treball de les Corts Valencianes i els compromisos calendaritzats que assumien les Corts Valencianes per a la realització de les actuacions que havien de desenvolupar-se i la consecució dels objectius que han d'aconseguir-se en matèria de personal en les Corts Valencianes.  
El Comitè de Seguretat i Salut de les Corts Valencianes, en la reunió celebrada el dia 23 d'octubre de 2019, va acordar per unanimitat elevar a la Mesa de les Corts Valencianes la proposta de crear en la plantilla de personal de les Corts Valencianes una plaça de tècnic o tècnica superior de Riscos Laborals, plaça que hauria d'exigir com a requisit de titulació per a l'accés a aquesta posseir les especialitats preventives de Seguretat, Higiene i Ergonomia/Psicosociologia. Així es va fer mitjançant un escrit (RE número 8227, de data 07.11.2019) que va ser elevat pel Comitè a la Mesa de les Corts Valencianes en la reunió celebrada el dia 19 de novembre de 2019 i respecte del qual la Mesa de les Corts Valencianes va expressar per unanimitat el seu parer favorable.  
  
Els Estatuts de govern i règim interior que contenen les normes reguladores de la Secretaria General i l'organigrama de la Secretaria General que han sigut aprovats mitjançant l'Acord número 275/X, de 29 d'octubre de 2019, han delimitat les funcions dels diferents serveis de la Secretaria General. Pel que fa a la prevenció de riscos laborals ha de tenir-se en compte el següent:  
- D'una banda, l'article 11 regula les funcions del Servei Preventiu-Assistencial de Medicina del Treball, el qual té la funció de «promocionar la salut, desenvolupar activitats de caràcter preventiu, realitzar la vigilància de la salut, l'activitat assistencial, pericial i formativa i col·labora amb la resta especialistes en prevenció de riscos laborals». Seguidament en el precepte es descriuen les activitats a realitzar pel servei i finalment s'inclou una especificació amb el tenor literal següent «El Servei Preventiu-Assistencial de Medicina del Treball realitza a més aquelles funcions que li assignen el Reglament de les Corts Valencianes, els Estatuts de govern i règim interior i la normativa que es dicte per la Mesa de les Corts Valencianes en desenvolupament d'aquests o qualsevol altra norma legal que li siga aplicable en matèria de prevenció de riscos laborals».  
- D'altra banda, l'article 12 regula les funcions del Servei de Contractació, Convenis i Infraestructures, assignant a aquest, entre altres, les funcions següents:  
 La gestió integral dels edificis, instal·lacions, equipament i patrimoni artístic i mobiliari del complex d'edificis de les Corts Valencianes, dels seus magatzems externs i dels altres immobles adscrits a les Corts Valencianes, com també la direcció de tots els subministraments, serveis i obres que siguen necessaris per al seu normal funcionament, manteniment, cura i organització.  
 L'assistència tècnica consistent en les actuacions de suport material i logístic per al funcionament de la institució.  
 Totes les matèries relatives a la contractació, amb una unitat específica per a això, sense perjudici de què de manera específica puguen atribuir-se directament a altres unitats de la Secretaria General.  
 Aquelles altres funcions que se li assignen pel Reglament de les Corts Valencianes o la Secretaria General en l'àmbit material del servei.  
  
Dins del servei, el Departament d'Infraestructures i Manteniment «desenvolupa les seues funcions tècniques en l'àmbit, entre altres, de les matèries següents: les relatives a la funcionalitat (utilització, accessibilitat i accés als serveis de telecomunicació, audiovisuals i d'informació); les relatives a la seguretat (estructural, en cas d'incendi i d'utilització); les relatives a l'habitabilitat (higiene, salut i protecció del medi ambient, protecció contra el soroll i altres aspectes funcionals); i les relatives a l'eficiència (consums, rendiment, estalvi d'energia i aïllament tèrmic).Amb relació a això les activitats a desenvolupar pel departament, sota les instruccions del cap o la cap del servei, seran, entre altres, les següents:  
 Assistència tècnica tant a les diferents unitats i serveis com a empreses o organismes externs, en totes les tasques que li siguen encomanades entre les quals s'inclouen la d'estudi, informe i proposta, plecs tècnics i valoració d'ofertes. Facilitar el treball i informació tècnica, plans, inventari etc. per a la realització de nous projectes, instal·lacions, inspeccions o qualsevol tipus de treball que ho requerisca.  
  
 Conducció d'instal·lacions per a obtenir el seu millor rendiment amb el mínim cost possible en funció tant de mesures de confort com de paràmetres externs d'intensitat lumínica, temperatura, humitat, etc., el que inclou una eficient gestió energètica, maneig, programació i ajust de consignes i paràmetres de funcionament, presa i anàlisi de dades, programació i optimització d'horaris de funcionament, mesura de cabals i consums, control d'hores de funcionament, etc.  
  
 Manteniment d'edificis i instal·lacions, coordinació, control i supervisió de les operacions de manteniment, llibres de registre, inspeccions, inventari, reparacions, substitució i millora d'equips. Maneig i actualització de plans, verificar el compliment del manual d'ús i manteniment. Control de plagues, neteja d'edificis, conductes i instal·lacions, garantint la qualitat d'ambient interior, la seguretat i el bon funcionament de totes les instal·lacions.  
 Vetlar pel compliment en les matèries indicades de la legislació sectorial que siga en cada cas aplicable: normativa en matèria d'instal·lacions tèrmiques en els edificis, codi tècnic de l'edificació, protecció contra el soroll, senyalística, pla d'autoprotecció, certificació energètica d'edificis de nova construcció, instal·lacions de protecció contra incendis, prevenció i control de la legionel·la, etc.  
 Aquelles altres funcions que se li assignen pel cap o la cap del servei en l'àmbit material del departament.»  
A la vista del que es disposa en els citats articles dels Estatuts de govern i règim interior de les Corts Valencianes, les Corts Valencianes consideren que la plaça i el lloc de treball de tècnic o tècnica superior de Prevenció de Riscos Laborals la creació dels quals es proposa haurien d'incardinar-se orgànicament en el Servei de Contractació, Convenis i Infraestructures, tenint en compte que és a aquest servei al qual s'assignen les funcions que estan directament relacionades amb l'àmbit d'actuació d'almenys dues de les tres especialitats preventives que s'han d'exigir per a l'accés a la plaça i el lloc: Seguretat i Higiene. Això no obstant, ha de garantir-se la necessària col·laboració entre el tècnic o la tècnica superior de Prevenció de Riscos Laborals, com també el servei al qual es troba adscrit orgànicament, i el Servei Preventiu Assistencial de Medicina del Treball a fi de garantir la coordinació de totes els serveis que tenen competències i realitzen actuacions relacionades amb els riscos laborals i la vigilància de la salut.  
  
L'especificitat dels coneixements precisos per a exercir les funcions de prevenció de riscos laborals en una administració pública com ho és l'administració parlamentària, no s'atendria adequadament amb la formació i la qualificació generalista de les places de tècnic o tècnica superior d'administració parlamentària i la creació d'una plaça d'aquestes característiques, sinó que requereixen la creació d'una plaça d'administració especial com la que es proposa.  
En virtut de l'anterior es considera necessària la creació d'una plaça i el corresponent lloc de treball de tècnic superior especialitzat de Prevenció de Riscos Laborals (grup A1; CD: 22; CE: CV14; CED: A1-22-14), adscrit orgànicament al Servei de Contractació, Convenis i i Infraestructures, amb qualificació tècnica idònia i suficient per a l'atenció de les responsabilitats que pesen sobre la Secretaria General en matèria de prevenció de riscos laborals. Les característiques, les funcions, els requisits per a l'accés i la forma de provisió d'aquests llocs de treball es determinen en els documents que s'annexen a aquesta proposta, que en formen part i hauran de tramitar-se i sotmetre's a aprovació juntament amb aquesta.  
  
III.3. Culminació dels compromisos assumits per la mesa de les corts valencianes en l'acord número 2.298/IX, de 30 de gener  
Finalment, s'inclouen en aquesta proposta dues actuacions que es troben pendents d'executar entre les previstes en l'Acord número 2.298/IX, de 30 de gener, pel qual es va aprovar la creació, modificació, supressió i reclassificació de les places de la plantilla de personal de les Corts Valencianes proposada per la Secretaria General, així com la modificació de la relació de llocs de treball de les Corts Valencianes i els compromisos programats que assumien les Corts Valencianes per a la realització de les actuacions que havien de desenvolupar-se i la consecució dels objectius que han d'aconseguir-se en matèria de personal en les Corts Valencianes. Aquestes actuacions són les següents:  
  
- Reclassificació dels llocs de treball d'uixer/a números 3603 i 3608 (grup C2-CD: 13-CE: CV20; CED: C2-13-20), que es troben vacants, en dos llocs de treball de coordinador/a d'uixers/eres (grup C2-CD: 16-CE: CV20; CED: C2-16-20).  
- Reclassificació de la plaça i el corresponent lloc de treball d'uixer/a número 3614, que es troben vacants, en una plaça i lloc de treball de telefonista amb la mateixa classificació, que ha de reservar-se per a la provisió entre persones amb diversitat funcional.  
  
IV. Contingut d'aquesta proposta  
El contingut d'aquesta proposta ja va ser determinat en l'acord que va adoptar la Mesa de les Corts Valencianes, en la seua reunió celebrada el dia 27 de desembre de 2019, en la qual, a proposta de la Secretaria General, va aprovar el següent:  
«Primer. Iniciar un expedient de modificació de la plantilla del personal de les Corts Valencianes i de la relació de llocs de treball de les Corts Valencianes i autoritzar la despesa corresponent que s'ha detallat en el preàmbul de l'acord, en els termes següents:  
- Supressió de la plaça i lloc de treball de director/a de l'Àrea Administrativa Parlamentària (grup A1-CD: 30-CE: CV2-CED: A1-30-2).  
  
- Creació d'una plaça i el corresponent lloc de treball de tècnic/a superior especialitzat d'auditoria i comptabilitat (grup A1-CD: 22-CE: CV14; CED: A1-22-14), adscrits a la Intervenció de les Corts Valencianes.  
- Creació d'una plaça i el corresponent lloc de treball de tècnic/a superior especialitzat de prevenció de riscos laborals (Grup A1-CD: 22-CE: CV14; CED: A1-22-14), adscrits orgànicament al Servei de Contractació, Convenis i Infraestructures.  
- Creació d'un lloc de treball de cap del Servei de Recursos Humans i Règim Interior (grup A1-CD: 26-CE: CV3-CED: A1-26-3).  
- Reclassificació dels llocs de treball d'uixer/a números 3603 i 3608 (grup C2-CD: 13-CE: CV20; CED: C2-13-20), que es troben vacants, en dos llocs de treball de coordinador/a d'uixers/eres (grup C2-CD: 16-CE: CV20; CED: C2-16-20).  
  
- Reclassificació de la plaça i el corresponent lloc de treball d'uixer/a número 3614, que es troben vacants, en una plaça i lloc de treball de telefonista amb la mateixa classificació, que haurà de reservar-se per a la provisió entre persones amb diversitat funcional.  
Les propostes que s'han indicat s'han de complementar posteriorment amb la proposta de creació en l'exercici 2021 d'un lloc de treball de cap del Servei d'Afers Parlamentaris (grup A1-CD: 26-CE: CV3; CED: A1-26-3) i aquelles altres que, en el seu cas, es puguen estimar procedents per a aquest exercici.  
Les característiques, funcions, requisits per a l'accés i forma de provisió d'aquests llocs de treball s'han de determinar en les propostes que a aquest efecte s'elaboren i es tramiten en el seu moment.»  
La finalitat d'aquesta proposta és múltiple i respon als motius que s'han descrit en els apartats anteriors. Com ja s'ha indicat, aquesta proposta constitueix una primera actuació que, previsiblement, es veurà complementada amb les que s'estimen necessàries quan s'efectue la revisió i actualització completa de la relació de llocs de treball de les Corts Valencianes que ha d'abordar-se al llarg de l'exercici 2020.  
Respecte als llocs de treball la creació dels quals es proposa, en els documents que s'annexen a aquesta proposta d'acord es detallen, entre altres continguts, els requisits per a l'accés a cadascun d'ells, requisits que s'estimen adequats a les funcions especialitzades que han d'exercir-se, pel que fa als llocs de tècnic/a superior d'auditoria i comptabilitat i tècnic/a superior de prevenció de riscos laborals. Així mateix, es detallen els requisits per a l'accés al lloc de cap del Servei de Recursos Humans i Règim Interior, la qual cosa s'ha fet configurant uns requisits genèrics que poden servir d'antecedent per a la futura definició dels requisits de provisió dels llocs de treball de cap de servei de la Secretaria General. Aquests requisits comporten la inexcusable exigència d'una titulació superior, adequada a la classificació dels llocs de cap, i addicionalment la possessió d'una de les dues condicions següents: ser titular d'una plaça o un lloc de treball de grup A1 relacionats amb les funcions assignades al servei o haver-los exercit durant, almenys, dos anys. Això garanteix que puga presentar-se al procediment convocat en cada cas per a la provisió de caps de servei un nombre indeterminat de funcionaris/àries de les Corts Valencianes i garantir que els qui ho facen han acreditat una qualificació mínima acreditada o una experiència professional de dos anys, suficients per a optar a l'acompliment de les funcions del lloc.  
  
  
El Consell de Personal ha sol·licitat que es realitzen les actuacions que siguen necessàries per a desenvolupar l'estructura d'unitats administratives previstes en els Estatuts de Govern i Règim Interior i l'organigrama de la Secretaria General i que es creen els llocs de cap corresponents que hagen de proveir-se en els diferents serveis, departaments, seccions i unitats administratives. En aquest sentit, s'incorpora a la proposta un compromís que arreplega aquesta sol·licitud i la prioritària creació, juntament amb el lloc de cap del Servei d'Afers Parlamentaris, del lloc de cap de la Secció de Registre, unitat aquesta que es troba adscrita al servei esmentat.  
Així mateix, atenent el que ha sol·licitat el Servei Preventiu Assistencial de Medicina del Treball, s'inclou el compromís de les Corts Valencianes de proposar en l'exercici 2021 la creació d'una plaça i el corresponent lloc de treball de funcionari/ària de carrera de grup C1 amb un nivell de qualificació corresponent al de tècnic intermedi de prevenció de riscos laborals, els quals s'adscriuran al servei esmentat, per al desenvolupament de les funcions que en matèria de prevenció li corresponen a aquest servei.  
Una vegada s'adopte, si s'estima adequat, l'acord d'aprovació de la proposta que finalment s'eleve a la Mesa de les Corts Valencianes, haurà de sotmetre's també a l'aprovació de la Mesa de les Corts Valencianes l'oferta pública d'ocupació de les Corts Valencianes corresponent a l'exercici 2020, en la qual hauran d'incloure's les places de nova creació i totes aquelles altres places que estan vacants en la plantilla del personal de les Corts Valencianes i no es van incloure en l'oferta pública d'ocupació de les Corts Valencianes de 2018.  
  
V. Consignació pressupostària  
El pressupost estimat de la proposta que s'eleva ascendeix a un total de 103.513,62 euros (inclosa la projecció en cotitzacions a la seguretat social), quantitat que s'ha consignat i es troba retinguda per a aquesta finalitat en el pressupost de les Corts Valencianes per a l'exercici 2020. Aquesta proposta compta amb crèdit suficient i adequat en el pressupost de les Corts Valencianes de l'exercici 2020 per a la seua aprovació, si la Mesa de les Corts Valencianes finalment ho estima oportú i procedent. S'adjunta un document expedit pel cap del Servei d'Afers Econòmics, acreditatiu de l'existència d'aquesta cobertura pressupostària.  
  
  
VI. Actuacions realitzades, informes i elements que es prenen en consideració  
Les actuacions realitzades, els informes emesos i els elements presos en consideració per a l'adopció d'aquest acord, són els següents:  
  
1.ª La proposta elaborada per la Secretaria General s'adequa a la normativa que s'ha esmentat anteriorment i que és aplicable a aquella, en els termes que a continuació es detallen.  
2.ª La iniciativa correspon en exclusiva a la Secretaria General de les Corts Valencianes, de la qual és titular el lletrat major, que és qui ha instat i coordinat l'elaboració de la proposta i finalment l'elevarà, si així ho estima procedent i oportú, a la Mesa de les Corts Valencianes, una vegada complit el tràmit de negociació amb les organitzacions sindicals més representatives en la Taula Negociadora del Personal de les Corts Valencianes.  
3.ª La competència per a aprovar la proposta, una vegada complits els tràmits que s'han descrit i sempre que l'informe jurídic i l'informe de fiscalització que ha d'emetre la Intervenció de les Corts Valencianes siguen favorables.  
4.ª El document denominat «Actuacions que ha desenvolupat en matèria de personal la Secretaria General i qüestions que es troben pendents», que consta en l'expedient, detalla el complex procés d'actuacions desenvolupat per les Corts Valencianes, a proposta de la Secretaria General, en matèria de personal en els últims anys, en el qual ha d'emmarcar-se, com a una actuació més, aquesta proposta.  
  
5.ª El document denominat «Estatut de Govern i Règim Interior i organigrama de la Secretaria General», que consta en l'expedient, descriu el marc organitzatiu i funcional en el qual ha de situar-se aquesta proposta, com un pas en el camí cap a l'estructuració completa de la Secretaria General de les Corts Valencianes i la provisió dels llocs de treball de cap que s'hi preveuen.  
  
6.ª S'ha complit amb l'obligació de facilitar la informació corresponent i completa sobre la proposta al Consell de Personal de les Corts Valencianes, en compliment de l'article 50.1 de l'Estatut de Personal de les Corts Valencianes (EPCV).  
7.ª S'ha complit amb l'obligació legal de sotmetre la proposta a la Taula Negociadora del Personal de les Corts Valencianes, constituïda a l'empara del que disposa l'article 51 de l'EPCV, tenint en compte que el contingut de la proposta afecta la classificació dels llocs de treball i la definició de les funcions d'aquests, sense subsumir en aquesta negociació les decisions que afecten les potestats de les Corts Valencianes en organització de la Secretaria General, tal com estableix l'article 52 de l'EPCV. Consta en l'expedient la proposta que va acordar per unanimitat elevar a la Mesa de les Corts Valencianes la Taula Negociadora del Personal de les Corts Valencianes en la reunió celebrada el dia 23 de juliol de 2020, amb assistència i participació de les organitzacions sindicals FSP-UGT, FSC-CCOO-PV, de la Candidatura Alternativa Personal (CAP) i del Consell de Personal de les Corts Valencianes.  
  
8.ª L'Assessoria Jurídica ha emès l'informe que declara la conformitat a dret de la proposta formulada. La Intervenció de les Corts Valencianes ha emès, així mateix, un informe de fiscalització favorable d'acord amb el text refós de les Normes reguladores de la fiscalització de les despeses que hagen de finançar-se amb càrrec al pressupost de les Corts Valencianes, aprovat per la Mesa de les Corts Valencianes, d'acord amb la Comissió de Govern Interior el 8 d'octubre de 2018 (DOGV 8561, 03.06.2019), específicament la norma tercera, 2.A.1, relativa als expedients que comporten despeses en matèria de personal i afecten la classificació dels llocs de treball o modificació de les seues característiques. Cal significar que en l'actualitat està vigent el text refós de les Normes reguladores de la fiscalització de les despeses que hagen de finançar-se amb càrrec al pressupost de les Corts Valencianes, aprovat per la Mesa de les Corts Valencianes, d'acord amb la Comissió de Govern Interior el 8 d'octubre de 2018 (DOGV 8561, 03.06.2019).  
  
9.ª La complexitat i dimensió de la proposta elaborada per la Secretaria General està fonamentada en la descripció de la justificació de les mesures que s'hi proposen. Existeix un diagnòstic de la situació que afecta l'administració de les Corts Valencianes i una precisa descripció de les mesures que es proposen i s'escometran per a afrontar la solució de les necessitats i problemàtiques que s'han detectat. Està justificada amb els documents i reunions realitzats amb els caps dels diferents serveis de la cambra la creació de les places i la reclassificació dels llocs de treball que es proposen. S'estima correcta i coherent la denominació, naturalesa, definició funcional i classificació de les places que es proposen, s'ha avaluat la no-necessitat de la plaça i lloc de treball vacants que se suprimeixen, acreditada per l'aprovació recent dels Estatuts de Govern i Règim Interior de les Corts Valencianes i el corresponent organigrama de la Secretaria General, i s'estima ajustada a la legalitat la classificació de les places i llocs que es reclassifiquen, inclòs el lloc de coordinador d'uixers/eres, al qual s'estima més correcta l'assignació d'un complement de destinació CD 16 i mantenir el complement específic en el nivell actualment assignat als llocs de treball d'uixer/a, per a no interferir per equiparació improcedent en la classificació (CE) assignada als llocs de treball d'oficial de gestió parlamentària. Tot això en funció dels elements de responsabilitat concurrents en tots dos casos i respectant l'equilibri en la mesura que siga possible, donada la complexa xarxa de classificació retributiva dels llocs de treball de la Secretaria General de les Corts Valencianes. Tot això respecta el contingut que han de tenir als acords de creació de places i llocs de treball i la modificació de llocs de treball en funció del que estableix la normativa que s'ha citat en l'apartat anterior d'aquest informe.  
  
  
Consta en l'expedient el document acreditatiu de la classificació actual de les places i llocs de treball de la Secretaria General de les Corts Valencianes, que resulta plenament il·lustratiu de la complexitat de l'esforç que ha de desenvolupar-se per a possibilitar que la classificació de les places i llocs de treball que es creen o es reclassifiquen s'inserisca sense causar distorsions ni desequilibris en l'estructura de classificació dels llocs de treball de la Secretaria General. Els elements que s'han pres en consideració per a aquesta classificació són els legalment establits per a l'assignació de diferents nivells de complement de destinació i específic (responsabilitat, especial dificultat tècnica, dedicació, incompatibilitat...), d'acord amb l'article 36.2 de l'Estatut del personal de les Corts Valencianes i tenint en compte el nivell de titulació exigit i el contingut funcional dels diferents llocs de treball.  
  
En virtut d'això, la Mesa de les Corts Valencianes, en la seua reunió celebrada el dia 4 d'agost de 2020, ha adoptat l'acord següent:  
  
  
ACORD  
  
Primer  
Aprovar la creació, supressió i reclassificació de les places de la plantilla de personal de les Corts Valencianes proposada per la Secretaria General que es detalla en el document que s'adjunta a aquest acord com a annex I, en el qual es descriu la denominació, categoria, classificació professional i retributiva de les places corresponents, la seua naturalesa i la titulació exigida per a l'accés a aquestes, així com el servei, departament o unitat administrativa de la Secretaria General als quals estan adscrites. La numeració de les places que es creen ha de ser la que assigne el Departament de Recursos Humans del Servei de Recursos Humans i Règim Interior.  
  
Segon  
Aprovar la modificació de la relació de llocs de treball de les Corts Valencianes proposada per la Secretaria General que es detalla en el document que s'adjunta a aquest acord com a annex II, en el qual es descriu la denominació, categoria, classificació professional i retributiva dels llocs corresponents, la seua naturalesa, la titulació exigida per a l'accés a aquests, el servei, departament o unitat administrativa de la Secretaria General als quals estan adscrits i la descripció de les funcions assignades a cada lloc de treball. La numeració dels llocs que es creen en el nou organigrama de la Secretaria General ha de ser la que assigne el Departament de Recursos Humans del Servei de Recursos Humans i Règim Interior.  
  
Tercer  
Realitzar les actuacions que siguen necessàries per a desenvolupar l'estructura d'unitats administratives previstes en els Estatuts de Govern i Règim Interior i l'organigrama de la Secretaria General i crear els llocs de cap corresponents que hagen de proveir-se en els diferents serveis, departaments, seccions i unitats administratives. Amb caràcter prioritari s'ha de proposar en l'exercici 2021 la creació del cap del Servei d'Afers Parlamentaris i el cap de la Secció de Registre, unitat aquesta que està adscrita al servei esmentat, així com la creació d'una plaça i el corresponent lloc de treball de funcionari/ària de carrera de grup C1 amb un nivell de qualificació corresponent al de tècnic intermedi de prevenció de riscos laborals, els quals s'han d'adscriure al servei esmentat, per al desenvolupament de les funcions que en matèria de prevenció li corresponen.  
  
  
Quart  
Aquesta acord s'ha de publicar en el Butlletí Oficial de les Corts Valencianes i en el Diari Oficial de la Generalitat Valenciana, en la pàgina web de les Corts Valencianes, s'ha de notificar al Consell de Personal de les Corts Valencianes, a la Taula Negociadora del Personal de les Corts Valencianes, al Comitè de Seguretat i Salut de les Corts Valencianes, al Departament de Recursos Humans a fi que realitze les actuacions necessàries per a l'execució de l'acord, i a tots els serveis i unitat administratives que resulten afectats per aquest.  
  
Palau de les Corts Valencianes. València, 4 d'agost de 2020  
  
El president: Enric Morera i Català  
La secretària primera: Cristina Cabedo Laborda  
  
  
ANNEX I  
Creació, supressió i reclassificació de les places següents   
de la plantilla de personal de les Corts Valencianes  
  
SERVEI / UNITAT PROPOSTES  
(Àrea Administrativa  
Parlamentària suprimida) - Supressió d'1 plaça de director/a de l'Àrea Administrativa Parlamentària  
(Subgrup: A1-CD: 30-CE: CV2)  
- Naturalesa: funcionari/ària de carrera.  
- Titulació necessària: llicenciatura o grau universitari o equivalent.  
Intervenció de les Corts Valencianes - Creació d'1 plaça de tècnic/a superior d'auditoria i comptabilitat  
(Subgrup: A1-CD: 22-CE: CV14)  
- Naturalesa: funcionari/ària de carrera.  
- Titulació necessària: llicenciatura, enginyeria o grau universitari o equivalent.  
Servei de Contractació, Convenis  
i Infraestructures  
Departament d'Infraestructures  
i Manteniment - Creació d'1 plaça de tècnic/a superior de prevenció de riscos laborals  
(Subgrup: A1-CD: 22-CE: CV14)  
- Naturalesa: funcionari/ària de carrera.  
- Titulació necessària: llicenciatura, enginyeria o grau universitari o equivalent. Estar en possessió de les especialitats següents en matèria de prevenció de riscos laborals: seguretat, higiene industrial i ergonomia/psicosociologia.  
Servei de Recursos  
Humans i Règim  
Interior Secció   
de Règim Interior - Reclassificació d'1 plaça d'uixer/a en una plaça de telefonista, reservada per a la provisió entre persones amb diversitat funcional  
(Subgrup: C2-CD: 13-CE: CV20)  
- Naturalesa: funcionari/ària de carrera.  
- Titulació necessària: l'actualment exigida per a l'accés a places d'uixer/a.  
- Plaza reservada per a persones amb diversitat funcional.